ইরানের সমকালীন শিল্পকলায় মানবদেহের উপস্থিতি নতুন ধারণার জন্ম দেয়। ইরানের সমসাময়িক শিল্পকলা বিশেষ করে আলোকচিত্র আলাদা বৈশিষ্ট্যের দাবি রাখে। একসময় নির্বস্ত্তক জ্যামিতি ইরানের শিল্পকলার মূল গন্তব্য ছিল। এখন সে-গণ্ডি পেরিয়ে এবারের প্রদর্শনীতে শিদা আজারি মারহাবি ‘বাহারে’ শিরোনামে শিল্পকর্ম এঁকেছেন ক্যানভাসে অ্যাক্রেলিক মাধ্যমে। এ ছাড়া অন্য দুজন শিল্পীর কাজে আমরা ক্যানভাস ব্যবস্থাপনায় কৌশলী হতে দেখি। জাহরা জাফরঘলি জেহতাবের ‘লাভ ইজ হোপ’ শিরোনামের কাজে মানুষ ও দেহের অভ্যন্তরের প্রত্যঙ্গকে আলাদাভাবে দেখানো হয়েছে। ৩৪০০-র বেশি জাদুঘরের দেশ ইতালি। প্রায় ২০০০ প্রত্নতাত্ত্বিক এলাকার এই দেশের শিল্পসৃষ্টি নিয়ে দর্শকের আগ্রহ থাকে অনেক বেশি। এশীয় দ্বিবার্ষিক চারুকলা প্রদর্শনীতে দুজন শিল্পী তিনটি কাজ এনেছেন। ব্রান্দুয়ার্দি মারিয়া লুইসা – ‘লাভ-৪’ ছবিতে রেখাচিত্রে নারীর চাহনি এঁকেছেন। কনস্ট্যানটিন মিগিলিওরিনি ‘ওয়েটিং’ শিরোনামে তেলরঙে এঁকেছেন নগ্ন নারীর অবয়ব। সমকালীন জাপানি শিল্পকলায় দেখা যায় ঐতিহ্যিক চিহ্নকে স্থান দেওয়ার সঙ্গে-সঙ্গে সমসাময়িক বিষয়গুলো তুলে আনার চেষ্টা। কেউ-কেউ প্রথাগত রীতি অনুসরণ করে তাঁদের শিল্পকর্ম নির্মাণ করেছেন। জাপানের শিল্পী আকান তাজাই স্থাপনাশিল্প তৈরি করেছেন ‘ফ্রগ ন্যাচার’ শিরোনামে। পানিভর্তি পুকুরের মাঝে ভাসমান গাছের আকৃতিকে তিনি দেখিয়েছেন। শিল্পী হায়াসি চিহু ভিডিও স্থাপনাচিত্রে ‘আর্টিফিশিয়াল লাভার অ্যান্ড ট্রু লাভ’ শিরোনামে দেখান মুখোশপরা পুরুষ জাপানি নারীকে জড়িয়ে আছেন। মানবসত্তার মাঝে সত্য-অসত্যের দ্বন্দ্বের কথা তিনি ভিডিওচিত্রে দেখিয়েছেন। ভারত মহাসাগরের নক্ষত্র হিসেবে পরিচিত মরিশাস। পর্যটনশিল্পকে প্রধান করে শিল্পকলায় বহুজাতির সমাজ-সংস্কৃতির প্রভাব লক্ষণীয়। এশীয় প্রদর্শনীতে দেব আনান্দ চোরামুন ‘আনস্পয়েলভ ন্যাচার’ ছবিতে দ্বীপের মাঝে সারি সারি নারিকেল-আপেলগাছের আকৃতি দিয়ে তৈরি করেছেন পাখির আকৃতি। সাভির আবদেল দিলশান হোসানি তেলরঙে এঁকেছেন ‘ফেচিং ওয়াটার’ শিরোনামের ছবি। ছবিতে দুজন নারী মাথায় জলের পাত্র নিয়ে সামনে যাত্রা করছে। ১৯৫০-এর দশকে মিয়ানমারের শিল্পচর্চার ভিত্তি রচিত হয়। ১৯৭০ থেকে ১৯৮০ সময়কালে মিয়ানমারে আধুনিক শিল্পকলা বিকাশ লাভ করে। ধর্মীয় আখ্যানধর্মী শিল্পরচনার গ– থেকে শিল্পীরা বেরিয়ে এসে নির্বস্ত্তক শিল্পরচনায় মনোযোগী হয়েছেন। এ-প্রদর্শনীতে জ্য উইন পের আঁকা ‘পিসিমিজম’ ছবিতে লাল ও মেটে হলুদের আভাস নতুন নিরীক্ষার ইঙ্গিত দেয়। নেপালি শিল্পকলার বহুবিচিত্র বিষয় ও আঙ্গিক তৈরির প্রবণতা বর্তমান শিল্পসৃষ্টিতে গুরুত্ব পেয়েছে। রবীন্দ্রকুমার শ্রেষ্ঠার ‘ওয়ার অর নো ওয়ার : উই আর কানেকটেড’ ছবিটি ২২৫ খ- ক্যানভাসে করা। একটি জমিনে সমানভাবে এই খ-গুলো বিছিয়ে শিল্পের বিষয়বস্ত্ত নির্মাণ করেছেন। এশীয় ও প্রশান্ত মহাসাগরীয় অঞ্চলের মধ্যে পাকিস্তান একটি গুরুত্বপূর্ণ দেশ। একটি স্বাধীন রাষ্ট্র হিসেবে পাকিস্তানে ইসলামি আইন ও প্রথা সবসময় শিল্পীদের ওপর চাপিয়ে দেওয়ার প্রবণতা লক্ষণীয়। পাকিস্তানের যেসব চিত্রশিল্পী ধর্মীয় রক্ষণশীলতার বিরুদ্ধে লড়াই করেছেন তাঁরা হলেন গুলগি শাকির আলী, আন্না মোলকা আহমেদ, রশিদ রানা, ইমরান কুরেশি, হুমামুলজি, সৈয়দ ফরিদাবাতুল, ওয়াসিম আহমেদ, সায়রা ওয়াসিম। তাঁদের মনন ভাবনাকে নিরীক্ষায় নিয়োজিত করে শিল্পনির্মাণে প্রথা ভেঙেছেন। প্রদর্শনীর শিল্পী সাদিয়া রিন্দ বালুচ হলুদ ও বাদামি রঙে এঁকেছেন ‘বিউটি অব রেভল্যুশন’। এ ছাড়া আয়েশা সিদ্দিকীর আঁকা ‘আনটাইটেলড’ নির্বস্ত্তক জ্যামিতিক বিন্যাস মনে করায়।